पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। शहर के प्राइवेट स्कूलों की ओर से हर साल मनमाने ढंग से बढ़ाई जा रही फीस की जांच के लिए हाईकोर्ट की गठित की गई कमेटी के पास अभी तक मात्र 12 स्कूलों ने ही इन्फॉर्मेशन भेजी है जबकि 30 से 35 स्कूलों ने गर्मियों की छुट्टियों के चलते और समय मांगा है।
2011 12 का रिकॉर्ड बताएगा फीस कितनी बढ़ाई: कमेटी के चेयरमैन रिटायर्ड जस्टिस आरएस मोंगिया ने बताया कि स्कूलों ने 2011-2012 का रिकॉर्ड मांगने की जस्टिफिकेशन मांगी है, स्कूलों ने पूछा है कि कोर्ट के फैसले के बाद 2012-2013 की फीस का रिकॉर्ड ही मांगा जाना चाहिए था।
२ साल का रिकॉर्ड क्यों मांगा गया है। मोंगिया ने बताया कि इस बारे में वीरवार 6 जून तक स्कूलों को पत्र जारी कर दिया जाएगा। 2011-12 का रिकॉर्ड इस लिए मांगा है, ताकि ये पता चल सके कि पहले फीस कितनी थी और अब कितनी फीस बढ़ाई है। बढ़ाई गई फीस सही है या नहीं।
हर स्कूल कमेटी के पास जमा करवाएगा 8000 रुपए: मोंगिया ने बताया कि हाईकोर्ट ने कमेटी के हर हियरिंग की फीस तय की है, पहली दस हियरिंग की फीस लगभग ५ लाख रुपए है, इसलिए इसे सभी स्कूलों में डिवाइड करके 8 हजार रुपए फीस जमा करवाने के लिए कहा गया है। कमेटी के चेयरमैन की फीस 25 हजार, मेंबर्स की १०-१० हजार, मिसलेनियस में 5 हजार रुपए कोर्ट ने तय की है।
ये था मामला : फीस संबंधी मामला कोर्ट में था। इसके बावजूद प्राइवेट स्कूलों ने मनमानी करते हुए वर्ष 2013 के सत्र में 1 हजार से 2 हजार रुपए तक क्वारटर्ली फीस बढ़ाई थी।
स्कूलों से मांगी ये जानकारी: विभाग ने स्कूलों को जारी निर्देशों के तहत प्रफोर्मा में विभिन्न जानकारी मांगी गई है। मोंगिया ने बताया कि विभाग को 29 अप्रैल को लेटर और प्रफोर्मा भेज दिया गया था और जल्द से जल्द जानकारी भेजने के लिए कहा गया था।
मोंगिया ने बताया कि स्कूलों की जानकारी कमेटी के पास आने के बाद हर एक स्कूल की बारीकी से जांच की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn